A 2018-as női sakkvilágbajnokságot 2018. május 2–18. között rendezték Kína két városában, Sanghajban és Csungkingban. A világbajnoki döntő tízjátszmás páros mérkőzéses formában zajlott a 2017. márciusban kieséses rendszerben lebonyolított 2017-es női sakkvilágbajnokság győztese, Tan Csung-ji, valamint a 2015–2016-os Grand Prix sorozat győztese, Csü Ven-csün között. A sakkvilágbajnokságok történetében először játszott két kínai versenyző a döntőben.